പാസഞ്ചര് ട്രെയിനുകളുടെ സര്വീസുകള് പുനരാരംഭിക്കുന്നു തിരുവനന്തപുരം: സംസ്ഥാനത്തെ പാസഞ്ചര് ട്രെയിന് സര്വീസുകള് പുനരാരംഭിക്കാന് ഒരുങ്ങി റെയില്വെ. സംസ്ഥാന സര്ക്കാരിന്റെ അനുമതി കൂടി ലഭിച്ച ശേഷമായിരിക്കും റെയില്വേ സര്വീസുകള് ആരംഭിക്കുക. ഇതുസംബന്ധിച്ച് ബുധാനാഴ്ച സംസ്ഥാന സര്ക്കാരും റെയില്വെയും ചേര്ന്നുള്ള സംയുക്തയോഗത്തില് പാസഞ്ചര് ട്രെയിനുകളുടെ നിരക്കുകള് ഉള്പ്പെടെയുള്ള വിഷയത്തില് തീരുമാനം ഉണ്ടാകും.സംസ്ഥാനത്ത് റെയില്വെയുടെ ചുമതലയുള്ള മന്ത്രി അഹമ്മദ് ദേവര്ക്കേവിലും ദക്ഷിണ റെയില്വെ മാനേജറും യോഗത്തില് പങ്കെടുക്കും എന്നാണ് റിപ്പോര്ട്ടുകള്. കൊവിഡ് വ്യാപനത്തെ തുടര്ന്ന് പാസഞ്ചര് ട്രെയിന് സര്വീസുകള് നിര്ത്തിവെച്ചിരിക്കുകയായിരുന്നു. നവംബര് മാസത്തില് സംസ്ഥാനത്തെ സ്കൂളുകള് അടക്കം തുറക്കുന്ന സാഹചര്യത്തിലാണ് സര്വീസ് പുനരാരംഭിക്കാനുള്ള തീരുമാനം റെയില്വെ എടുക്കുന്നത്.